वहां ऐसे 60 स्टार्टअप के करीब 400 करोड़ जमा, पर पैसा नहीं निकाल पा रहे, कामकाज ठप
Silicon Valley Bank (SVB) Crisis Latest News Update: सिलिकॉन वैली बैंक (SVB) क्राइसिस ने अमेरिकी सरकार को परेशानी में डाल दिया है। ये क्राइसिस का असर अन्य बैंकों पर न पड़े, इसके लिए फेडरल डिपॉजिट इंश्योरेंस कार्पोरेशन और फेडरल रिजर्व एक फंड तैयार करने की योजना बना रहे हैं।
सिलिकॉन वैली बैंक (SVB) क्राइसिस के कारण 60 से ज्यादा भारतीय स्टार्टअप्स को वित्तीय संकट का सामना करना पड़ रहा है। इसमें से 40 स्टार्टअप्स ऐसे हैं जिनके 2 करोड़ रुपए से 8 करोड़ रुपए SVB बैंक में जमा हैं। वहीं 20 स्टार्टअप्स के अकाउंट में 8 करोड़ रुपए से ज्यादा जमा हैं। इस तरह इन स्टार्टअप्स के बैंक में करीब 400 करोड़ रुपए जमा है।
बैंक ट्रांजैक्शन पर अमेरिकी सरकार की 13 मार्च तक लगाई रोक के कारण इन स्टार्टअप्स का पैसा अटक गया है और कई ऑपरेशन रुक गए हैं। ऐसे में इस संकट से निपटने के लिए भारत सरकार स्टार्टअप फाउंडर्स के साथ अगले हफ्ते मीटिंग करने जा रही है। केंद्रीय इलेक्ट्रॉनिक्स और आईटी राज्य मंत्री राजीव चंद्रशेखर ने कहा, मीटिंग में यह देखेंगे कि संकट के समय सरकार उनकी मदद कैसे कर सकती है।
अमेरिकी फेडरल रिजर्व ने बुलाई इमरजेंसी मीटिंग
उधर, इस क्राइसिस का असर अन्य बैंकों पर न पड़े, इसके लिए फेडरल डिपॉजिट इंश्योरेंस कार्पोरेशन और फेडरल रिजर्व एक फंड तैयार करने का प्लान बना रहे हैं। अमेरिकी फेडरल रिजर्व ने सोमवार यानी 13 मार्च को इमरजेंसी मीटिंग भी बुलाई है। इसमें अमेरिकी फेडरल रिजर्व बोर्ड ऑफ गवर्नर्स इस क्राइसिस से निपटने के उपायों पर चर्चा करेंगे।
इस मामले में जानकार लोगों का कहना है कि रेगुलेटरी ने भी बैंकिंग अधिकारियों से बातचीत करके इससे निपटने का उपाय निकालने पर चर्चा की है। उम्मीद है कि इस तरह का कोई भी कदम लोगों में घबराहट को रोकने में मदद करेगा। ये उपाय SVB क्राइसिस को जल्दी से जल्दी कंट्रोल करने के लिए किया जा रहा है। 
पेटीएम में SVB का अब निवेश नहीं
सिलिकॉन वैली बैंक (SVB) क्राइसिस के बाद कई जगह ऐसी चर्चाएं हैं कि पेटीएम में अभी भी SVB का निवेश है। पेटीएम के फाउंडर विजय शेखर शर्मा ने ट्विटर पर लिखा कि सिलिकॉन वैली बैंक ने पेटीएम में किए निवेश को काफी पहले ही निकाल लिया था। बैंक ने अन्य प्राइवेट इंवेस्टर्स को अपनी हिस्सेदारी बेच दी थी। सिलिकॉन वैली बैंक ने पेटीएम में कुल 17 लाख डॉलर (करीब 13.93 करोड़ रुपये) का निवेश किया था।
ये खबरें भी पढ़े
US का सिलिकॉन वैली बैंक बंद, लगातार घाटे और फंडिंग न मिलने से शेयर 60% गिरे
अमेरिका का 16वां सबसे बड़ा बैंक- सिलिकॉन वैली बैंक को रेगुलेटर्स ने बंद करने का आदेश दिया है। कैलिफोर्निया के डिपार्टमेंट ऑफ फाइनेंशियल प्रोटेक्शन और इनोवेशन ने ये आदेश जारी किया है। बैंक की मूल कंपनी SVB फाइनेंशियल ग्रुप के शेयरों में 9 मार्च को करीब 60% की गिरावट आई। इसके बाद इसे कारोबार के लिए रोक दिया गया। ये अमेरिका के इतिहास में 2008 के वित्तीय संकट के बाद अब तक का सबसे बड़ा फेल्योर हैं। पूरी खबर पढ़ने के लिए यहां क्लिक करें
अमेरिका के दिवालिया बैंक को खरीदेंगे एलन मस्क, ट्वीट करके सिलिकॉन वैली बैंक को खरीदने की इच्छा जाहिर की
अमेरिकी रेगुलेटर्स ने शुक्रवार को सिलिकॉन वैली बैंक (SVB) को बंद करने की अनाउंसमेंट की है। इतना ही नहीं रेगुलेटर्स ने बैंक के सभी एसेट्स को भी जब्त कर लिया है। इस बीच बिलिनेयर एलन मस्क ने सिलिकॉन वैली बैंक को खरीदने की इच्छा जाहिर की है।
दरअसल, रेजर (Razer) के CEO मिन-लियांग टैन ने हाल ही में एक ट्वीट कर लिखा, 'मुझे लगता है कि ट्विटर को सिलिकॉन वैली बैंक (SVB) खरीद लेना चाहिए और उसे एक डिजिटल बैंक बना देना चाहिए।' मिन-लियांग टैन के इस ट्वीट का जवाब देते हुए ट्विटर और टेस्ला के CEO एलन मस्क ने लिखा, 'मैं इस आइडिया का स्वागत करता हूं।' मस्क का यह ट्वीट काफी वायरल भी हो रहा है। पूरी खबर पढ़ने के लिए यहां क्लिक करें
